Петко Р. Славейков
Зима

chitanka.info

Зима дойде, сняг захвана,

няма птиче да запей,

вред студено вече стана,

всякой тича да се сгрей.

        Няма никой по полето,

всякой в къщи се прибрал,

седнал, сврял се до кюмбето,

я пък огън е наклал.

        А по пътя, виж, треперят

и с невесели лища

ходят хлебец да намерят

сиромашките деца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.